ได้เวลาช้อน WICE หลังร่วง 4% โบรกฯ ชี้กำไรปี 61 กระฉูด 34% ชูเป้า 7 บาท
ได้เวลาช้อน WICE หลังร่วง 4% โบรกฯ ชี้กำไรปี 61 กระฉูด 34% ชูเป้า 7 บาท โดยล่าสุด ณ เวลา 11.26 น. อยู่ที่ระดับ 5.75 บาท ลดลง 0.25 บาท หรือ 4.17% สูงสุดที่ระดับ 5.85 บาท ต่ำสุดที่ระดับ 5.70 บาท มูลค่าการซื้อขาย 22.94 ล้านบาท
5 ก.พ. 2561

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 11.26 น. อยู่ที่ระดับ 5.75 บาท ลดลง 0.25 บาท หรือ 4.17% สูงสุดที่ระดับ 5.85 บาท ต่ำสุดที่ระดับ 5.70 บาท มูลค่าการซื้อขาย 22.94 ล้านบาท

ด้าน บล.เคทีบี (ประเทศไทย) ระบุในบทวิเคราะห์ว่า ยังคงแนะนำ “ซื้อ” หุ้น WICE ในราคาเป้าหมายที่ 7 บาท โดยมีการประเมินรายได้ของ WICE แบบไม่รวม UWT ตั้งแต่ปี 2018-20 ว่าจะมีการเติบโตเฉลี่ย 8.4% จากการหาลูกค้าใหม่ๆ เพิ่มขึ้น และปริมาณการขนส่งสินค้าที่เพิ่มตามภาวะธุรกิจ และการค้าระหว่างประเทศในย่านเอเซีย ซึ่งเป็นฐานรายได้หลักของ WICE และบริษัทมีแผนซื้อกิจการอย่างต่อเนื่อง เป็นทางลัดในการเพิ่ม growth เพราะการซื้อธุรกิจจะได้ทั้งกำไรและลูกค้าใหม่ๆ ให้กับกลุ่มบริษัท
อีกทั้งยังมีการปรับประมาณการกำไรสุทธิ WICE ในปี 2561 ขึ้น 4% จาก ประมาณการเดิม 139 ลบ. เป็น 144 ลบ. เติบโตเพิ่มขึ้นจากปี 2560 ถึง 34% โดยเป็นผลจากการรับรู้กำไรของ UWT และ synergy ที่ WICE เริ่มมาใช้บริการของ UWT ซึ่งจะมากขึ้นตามลำดับ